ജഡ്ജിയുടെ ദുരൂഹ മരണം സ്വമേധയാ കേസെടുത്ത് സുപ്രിംകോടതി ജാര്ഖണ്ഡിലെ ധന്ബാദില് അഡിഷണല് ജില്ലാ ജഡ്ജി ദുരൂഹ സാഹചര്യത്തില് മരിച്ച സംഭവത്തില് സ്വമേധയാ കേസെടുത്ത് സുപ്രിംകോടതി. അന്വേഷണ പുരോഗതി റിപ്പോര്ട്ട് ഒരാഴ്ചയ്ക്കകം സമര്പ്പിക്കാന് ജാര്ഖണ്ഡ് ചീഫ് സെക്രട്ടറിക്കും ഡി.ജി.പിക്കും നിര്ദേശം നല്കി. ചീഫ് ജസ്റ്റിസ് എന്.വി. രമണ അധ്യക്ഷനായ ബെഞ്ചിന്റേതാണ് നടപടി. രാജ്യത്ത് ജുഡീഷ്യല് ഓഫിസര്മാര്, അഭിഭാഷകര് എന്നിവര്ക്ക് നേരെ ആക്രമണം നടന്ന ഒട്ടേറെ സംഭവങ്ങളുണ്ടായി. ജുഡീഷ്യല് ഓഫിസര്മാരുടെ സുരക്ഷ വിശാല അര്ത്ഥത്തില് തന്നെ പരിഗണിക്കേണ്ടതുണ്ടെന്ന് ചീഫ് ജസ്റ്റിസ് എന്.വി. രമണ അധ്യക്ഷനായ ബെഞ്ച് വ്യക്തമാക്കി. പൊലീസ് അന്വേഷണത്തിന്റെ മേല്നോട്ടം വഹിക്കുന്നതിന് ജാര്ഖണ്ഡ് ഹൈക്കോടതിക്ക് തടസമില്ലെന്നും കൂട്ടിച്ചേര്ത്തു. Read Also: ജാര്ഖണ്ഡില് ജഡ്ജി ദുരൂഹ സാഹചര്യത്തില് മരിച്ച സംഭവം രണ്ട് പേര് അറസ്റ്റില് ബുധനാഴ്ചയാണ് ധന്ബാദ് അഡിഷണല് ജില്ലാ ജഡ്ജി ഉത്തം ആനന്ദ് ദുരൂഹ സാഹചര്യത്തില് മരിച്ചത്. പ്രഭാത നടത്തത്തിനിറങ്ങിയ ജഡ്ജിയെ ഓട്ടോറിക്ഷ ഇടിച്ചു തെറിപ്പിക്കുകയായിരുന്നു. സംഭവത്തില് വാഹനത്തിന്റെ ഡ്രൈവറും സഹായിയും അറസ്റ്റിലായിരുന്നു. എ.ഡി.ജി.പിയുടെ നേതൃത്വത്തില് പ്രത്യേക സംഘം രൂപീകരിച്ചാണ് അന്വേഷണം പുരോഗമിക്കുന്നത്. രാഷ്ട്രീയ ബന്ധമുള്ള ചില കൊടും ക്രിമിനലുകള്ക്ക് ഉത്തം ആനന്ദ് ജാമ്യം നിഷേധിച്ചത് അടക്കം വിവരങ്ങള് പുറത്തുവന്നിരുന്നു.